Pakuodžiupių kadagys

Pakuodžiupių kadagys – valstybės saugomas botaninis gamtos paveldo objektas. Išskirtinių matmenų medis auga Panevėžio rajone, Pakuodžiupių kaime,  200 m į vakarus nuo kelio Pakuodžiupiai–Paįstrys, apie 50 m į šiaurės rytus nuo Gegužinės girininkijos 74 kvartalo šiaurės rytinio kampo. Medis yra ūkininko sodybos pakraštyje, šalia ūkinių pastatų; iš kitos pusės iki pat kelio driekiasi dirbamas laukas. 

Kadagys paskelbtas saugomu Gamtos apsaugos komiteto prie Lietuvos TSR Ministrų Tarybos 1960 m. rugsėjo 1 d. įsakymu Nr. 165.

Aprašymas 

Medžio laja tanki, 3 m pločio, prižiūrėta (šalia pūpso nudžiūvusių šakų krūva). Medis aptvertas stačių žagarų tvorele, aplinka nušienauta. Išlikęs metalinis informacinio stendo stovas. Kamieno apatinė suskeldėjusi dalis išduoda jo solidų amžių.

Pagrindiniai duomenys:
 Medžio rūšis – paprastasis kadagys (Juniperus communis L.)
 Kamieno apimtis 1,3 m aukštyje – 2,45 cm
 Kamienų skaičius – 1
 Medžio aukštis – 10 m

Nuorodos 

 Saugomų teritorijų valstybės kadastras  
 Panevėžio rajono gamtos paminklai 

Panevėžio rajono paveldas
Lietuvos gamtos paveldo objektai